สองคืนที่ Ubud ได้มาฝากท้องมื้อเช้าที่ Sri Bungalows นี้นะคะ ร้านไม่ใหญ่มาก แต่บรรยากาศสบายๆ ตั้งอยู่หน้าโรงแรม เมนูอาหารเช้า ก็จะมีทั้งแบบฝรั่ง และแบบอินโด เนื่องจากยังไม่ค่อยโอเคกับอาหารอินโด ก็เลยลองแบบฝรั่งทั้งสองเช้าค่ะ ได้ลอง Egg Benedict และ Omelette นอกจากจานหลัก เค้ายังมีผลไม้ น้ำผลไม้ และขนมปังให้ด้วยค่ะ หนึ่งในตัวเลือกของขนมปังที่ได้ลองแล้วถูกใจคือ แซนด์วิชกล้วยค่ะ เหมือนแซนด์วิชปิ้งไส้กล้วย ราดน้ำผึ้งค่ะ อร่อยดี